kardosdrur/scandi-wiki huggingface dataset:
Pinsens Kirke i Łódź

Pinsens kirke (polsk Kościół p. w. Zesłania Ducha Świętego) er en katolsk kirke som ligger ved Frihedspladsen og selve begyndelsen af Piotrkowska-gaden i Łódź. Sammen med det klassisistiske rådhus udgør den, den nordlige indgangsport mod Piotrkowska-gaden.

Kirken, som er en af de første representative bygninger i Łódź, blev bygget i klassisistisk stil i årene 1827-1828 efter tegninger af Bonifacy Witkowski. Den var oprindeligt den første evangeliske kirke i byen og var viet til Treenigheden (deraf det tidligere navn "Treenighedskirken"). I årene 1889-1892 blev den fuldstændig ombygget i neorenæssance efter tegninger af Otto Gehlig. Den fik en ny grundplan som et græsk kors, og en stor kuppel omgivet af seks småtårn.

Efter 2. verdenskrig blev kirken overgivet til et romersk-katolsk sogn i byområdet, og blev indviet som katolsk kirke den 1. januar 1945. Sognet er viet til Pinsen, og deraf navnet "Pinsens kirke".

Eksterne link 

Bygninger, konstruktioner og anlæg i Łódź
Kirker i Polen
Łódź Zoologiske have

Łódź Zoologiske have (polsk Miejski Ogród Zoologiczny w Łodzi) er en af 11 zoologiske haver i Polen.

Den er med sine 16,4 hektar den ottendestørste zoo i landet, og den femtestørste med hensyn til dyrebestand (3500 dyr fordelt på 344 arter).

Haven ligger på området som begrænses af Krzemieniecka- og Konstantynowska-gaden.

Eksterne henvisninger 
 Dyrehavens hjemmeside

Dyreparker
Bygninger, konstruktioner og anlæg i Łódź
Den botaniske have i Łódź

Jakub Mowszowicz botaniske have i Łódź (polsk Łódzki Ogród Botaniczny imienia Jakuba Mowszowicza) ligger ved Krzemieniecka-gaden 36/38 i bydelen Polesie. Haven blev åbnet den 20. juli 1973 og er med sine 63 hektar Polens største botaniske have. En egen del af haven udgøres af det berømte Palmehus i Park Źródliska.

Projektet for oprettelsen af den botaniske have blev udarbejdet i 1930'erne af Stefan Rogowicz, som var direktør i Plantacje Miejskie ("Byplantagerne"). Den 19. september 1946 blev et område på 1,3 hektar overgivet Den botaniske have efter initiativ fra professorerne Jan Muszyński og Jakub Mowszowicz. På dette område opstod Haven for helseplanter. I 1967 begyndte anlægningen af hele haven efter tegninger af ingeniøren Henryk Tomaszewski.

I dag befinder der sig over 3500 planter i haven. De er udstillet i ni tematiske afdelinger:

 Polsk flora
 Den japanske have
 Grønne planters systematik
 Stenhaven
 Arboretum
 Dekorationsplanter
 Helse- og industriplanter
 Planters biologi
 Parkplanter

Eksterne henvisninger 
 Den botaniske haves hjemmesider 

Botaniske haver
Bygninger, konstruktioner og anlæg i Łódź
Park Źródliska

Park Źródliska (Kildens park) er den ældste bypark i Łódź (og den næstældste i Polen efter Ogród Saski i Warszawa). Parken er 17,2 hektar og ligger inden for Przędzalniana-, Fabryczna- og Targowa-gaden samt Józef Piłsudskis Allé. Den står i seværdighedsregisteret, og dens ældste træer er over 300 år gamle. 

Parken blev anlagt af bystyret i 1840 på Nowa Dzielnicas områder, efter at en del af den statslige skov i Łaznów blev indlemmet i Łódź. Parken var på to hektar med to hovedalleer langs parkens diagonaler. I krysningspunktet mellem alleerne blev en lille rund plads anlagt. Sidealleerne blev beplantet med frugttræer, mens parkens indre beholdt sin skovlige karakter. Det blev bevokset med El, stilkeg, lind, gran og bøg. Senere fik parken to altaner og flere bænke. Desuden blev små broer bygget over de mange kilder i parken, deraf navnet "Park Źródliska" («Kildens park"). Frem til 2. verdenskrig blev den kaldt for "Park Kwela", fra tysk "Quelle" (kilde). 

Grundet økonomiske årsager blev dele af parken solgt til Karol Scheibler i 1850'erne, som her byggede sin fabrik og residens. En større del blev forpagtet af Skytteselskabet i 1870'erne og mod slutningen af 1880'erne af den samme Scheibler. Forpagtningsaftalen udløb 1906, og parken kom endnu engang under bystyret. 

Et fragment af parken på bagsiden af Karol Scheiblers palads blev omlagt til L. Späths firmas egen have. Haven fik fontæner, balustrader og en kunstig grotte ved siden af interessante træer som platan, kæmpepoppel, tempeltræ og nikkoædelgran. I dag udgør de to parkdele en helhed. I parkens nordlige del findes en rummelig plads med en estrade. I den sydøstlige del findes tre damme. Fra 1956 kom det berømte Palmehus i parken.

Łódź
Parker
Bygninger, konstruktioner og anlæg i Polen
Frédéric Joliot-Curie

Jean Frédéric Joliot-Curie (født Joliot  19. marts 1900, død 14. august 1958) var en fransk fysiker og nobelprismodtager.

Biografi

Tidlige år 
Han blev født i Paris og tog kandidateksamen fra École supérieure de physique et de chimie industrielles de la ville de Paris. I 1925 blev han assistent for Marie Curie på Curie Instituttet (Radium Instituttet) i Paris. Han blev forelsket i hendes datter Irène Curie og kort efter deres ægteskab i 1926, ændrede de begge deres efternavne til Joliot-Curie. Efter pres fra Marie fik han endnu en bachelorgrad og en doktorgrad med sin afhandling om radio-elementers elektrokemi.

Karriere 
Mens han var lektor ved Paris Naturvidenskabelige Fakultet arbejdede han og Irène på at forstå strukturen i atomer, hvilket understøttede opdagelsen af neutronen. I 1935 blev de tildelt Nobelprisen i kemi.

I 1937 forlod han Radium Instituttet for at blive professor ved Collège de France og arbejdede med nukleare kædereaktioner og kravene til en vellykket opførelse af en atomreaktor, der bruger kontrolleret nuklear fission til at generere energi ved hjælp af uran og tungt vand. Joliot-Curie er en af de videnskabsmænd, der nævnes i Albert Einsteins brev til præsident Roosevelt, som en af de førende forskere på vej til at skabe kædereaktioner. 2. verdenskrig satte dog stort set Joliots forskning i stå. 
 
Efter den nazistiske invasion i 1940 formåede Joliot-Curie at smugle sine arbejdsdokumenter og materialer til England med Hans von Halban og Lew Kowarski. Under besættelsen deltog han aktivt i den franske modstandsbevægelse som medlem af Front National.

Se også 
 Russell-Einstein-manifestet

Eksterne henvisninger 

Fysikere fra Frankrig
Nobelprismodtagere i kemi
Nobelprismodtagere fra Frankrig
Modstandsfolk fra Frankrig
Franskmænd i 1900-tallet
Glasgow Science Centre

Glasgow Science Centre er et teknisk museum og turistattraktion i Glasgow i Skotland. Centeret ligger på den sydlige bred af floden Clyde, og åbnede i 2001.

Centeret består af tre bygninger; en IMAX-biograf, det 127 meter høje Glasgow Tower og hovedbygningen, som indeholder selve det tekniske museum og et planetarium. Glasgow Tower har en rekord i Guinness Rekordbog som det højeste tårn i verden, som kan dreje 360° fra bund til top. Tårnet har også form som en flyvinge, og er datastyret sådan, at det vender sig mod vinden for at reducere luftmodstanden.

Eksterne henvisninger 
 www.glasgowsciencecentre.org - officiel website for Glasgow Science Centre

.

Science Centre
Tekniske museer
Museer i Skotland
Museer etableret i 2001
Dyle

Fransk: Dyle (flamsk: Dijle) er en flod i det centrale Belgien, som har udmunding på Rupel flodens venstre bred. Den er 86 km lang. Den gennemløber de begiske provinser Brabant Wallon, Vlaams-Brabant og Antwerpen. Dens udspring er i Houtain-le-Val i nærheden af Nivelles.

De vigtigste byer langs Dyle er (fra udspringet) Ottignies, Wavre, Leuven og Mechelen. Den sidste kaldes ofte 'Dijlestad'. De væsentligste bifloder til Dyle er floderne Demer (i Werchter, Rotselaar kommune), og Zenne ved Zennegat, den yderste udkant af Mechelen, hvor der også er forbindelse til Leuven-Mechelen kananlen. Nogle få hundrede meter nede ad floden ved Rumst danner Dyle og Nete floden Rupel, som 12 km længere nede flyder ud i Schelde, som havnebyen Antwerpen ligger ved. Dyle var tidligere sejlbar for små skibe fra Werchter, men i dag er kommerciel- og lystsejlads begrænset til Mechelen idet de øvre sluser ved Mechelen er lukket for skibsfart.

Bifloder 
 Dyle
 Zenne (Mechelen)
 Maalbeek (Grimbergen)
 Woluwe (Vilvoorde)
 Maalbeek (Schaarbeek)
 Molenbeek (Brussels-Laken)
 Neerpedebeek (Anderlecht-Neerpede)
 Zuun (Sint-Pieters-Leeuw-Zuun)
 Geleytsbeek (Drogenbos)
 Linkebeek (Drogenbos)
 Molenbeek (Lot)
 Senette (Tubize)
 Hain (Tubize)
 Samme (Braine-le-Comte-Ronquières)
 Thines (Nivelles)
 canal Leuven-Mechelen (Mechelen)
 Vrouwvliet (Mechelen)
 Demer (Rotselaar)
 Velp (Halen)
 Gete (Halen)
 Large Gete (Zoutleeuw)
 Small Gete (Zoutleeuw)
 Herk (Herk-de-Stad)
 Voer (Leuven)
 IJse (Huldenberg-Neerijse)
 Nethen (Graven-Nethen)
 Laan (Huldenberg-Terlanen-Sint-Agatha-Rode)
 Zilverbeek (Rixensart-Genval)
 Thyle (Ottignies-Louvain-la-Neuve)

Se også 
Fra 1795 til 1815, hvor Belgien, Holland og dele af Tyskland var en del af Frankrig, var der et fransk departement som var opkaldt efter Dyle floden. Se Dyle (département).
Dyle floden spillede en rolle i Slaget om Frankrig i 1940.

Henvisninger 

Belgiens geografi
Floder i Belgien
Klassiske sprog

De klassiske sprog er oldgræsk og latin, som foruden hebræisk var den lærde skoles fundament. De klassiske sprog indgår i en klassisksproglig studentereksamen. Hebræisk, der havde været obligatorisk, blev valgfag i 1850. De klassiske sprog i gymnasiet fik konkurrence, da matematisk studentereksamen indførtes i 1871 og nysproglig studentereksamen i 1903. Som kompensation for de klassiske sprogs ringere stilling fra 1871 indførtes oldtidskundskab som fag.

Det meste af det gamle testamente er skrevet på hebræisk, og det nye testamente er skrevet på oldgræsk. Fra Romerrigets storhedstid til  midten af 19. århundrede var latin enerådende som videnskabernes fagsprog. Derfor har de tre sprog haft så stor betydning. Når man i vore dage taler om de klassiske sprog, mener man dog som regel kun græsk og latin.

Uddannelse
Antikken
Indoeuropæiske sprog
Dansen

Dansen er en dansk film fra 2008 med manuskript af Kim Fupz Aakeson og Pernille Fischer Christensen, der også har instrueret den.

Medvirkende 
 Trine Dyrholm (Annika)
 Anders W. Berthelsen (Lasse)
 Birthe Neumann (Annikas mor)
 Marijana Jankovic (Nina)
 Sofia Cukic (Kate)
 Oliver Gliese Nielsen (Jonathan)
 Nicolaj Samuelsen (Nico)
 Joen Højerslev (Andreas)

Eksterne links 
 

Danske film fra 2008
Dramafilm fra Danmark
Film instrueret af Pernille Fischer Christensen
Dansksprogede film
Butoh

Butoh (Mørkets dans) er en japansk danseform, skabt af Tatsumi Hijikata (1928-1986) og Kazuo Ohno (født 1906). Den første butohforestilling blev vist i 1959. 

Butoh er en kropslig dans, der udforsker de mørkeste sider af den menneskelige natur. Dansen er en protest imod såvel de vestlige som de japanske dansetraditioner og danses i dag over hele verden.

Eksterne kilder/henvisninger 

Litteratur: Die Rebellion des Körpers. BUTOH. Ein Tanz aus Japan. Udgivet af Michael Haerdter og Sumie Kawai. (Alexander Verlag Berlin, 1988).
Dans og digtning fra Japan 

Danse
Kultur i Japan
Japanske vendinger
Zenne

Nederlandsk: Zenne (fransk: Senne) er en lille flod, 103 km lang, som flyder gennem Bruxelles og udmunder i Dijle-flodens venstre side. Dens udspring ligger i kommunen Soignies. Den flyder indirekte ud i Scheldt, gennem Dijle og Rupel. Woluwe floden er en af bifloderne til Zenne.

I centrum af Bruxelles blev Zenne fuldstændig overdækket, og der blev bygget store boulevarder oven på den i det 19. og 20. århundrede. Den kan stadig ses i udkanten af Bruxelles og udenfor byen, men inde i byen løber den nu fortrinsvis under den Kleine Ring. Zenne floden var berygtet for at være en af Belgiens mest forurenede floder, da alt spildevandet fra Bruxelles området blev ledt urenset ud i den. I marts 2007 betød færdiggørelsen af et nyt rensningsanlæg, at der er begyndt at blive gjort noget ved dette problem. 

Den gyldne iris blev brugt som mærke for Bruxelles området fordi den findes i marsksletterne omkring floden. Den enestående vilde gærsvamp i Zenne floddalen bruges ved produktionen af den regionale Lambic øl.

Belgiens geografi
Floder i Belgien
Dansk Sundhedstjeneste for Sydslesvig

Dansk Sundhedstjeneste for Sydslesvig tager sig af social-humanitære opgaver indenfor den danske folkegruppe i Sydslesvig. Hovedopgaven er hjemmepleje, skolelægearbejdet og social rådgivning.

Det humanitære arbejde blandt danske sydslesvigere begyndte allerede i 1912 med en enkelt sygeplejerske. Sundhedstjenesten selv startede i september 1945. I tiden efter 2. verdenskrig var der hårdt brug for hjælp på alle områder. I denne tid fungerede Dansk Sundhedstjeneste under Dansk Røde Kors.

Dansk Sundhedstjeneste driver social- og sundhedscentre i Flensborg, Slesvig by, Husum og Læk. Derudover driver sundhedstjenesten Dansk Alderdomshjem i Flensborg med 84 pladser samt næsten 100 pensionistboliger spredt i Sydslesvig. I Danmark drives i samarbejde med Danmarks Lungeforening Kystsanatoriet i Hjerting med plads til 150 børn og hvilehjemmet Bennetgaard i Københoved for pensionister.

Eksterne henvisninger 
 Sundhedstjenestes hjemmeside

Sydslesvig
Sundhedsvæsen
Songbird (software)

Songbird er en fri software multimedieafspiller og web browser der udvikles som open source af Pioneers of the Inevitable (som er folk der tidligere har arbejdet med winamp og Yahoo! Music Engine). 
Den er udviklet på Mozillas XULRunner platform og er i stand til at køre på både Microsoft Windows, Apple Mac OS X, Solaris og Linux. Den bruger GStreamer media framework som mediekerne.

Frie multimedieafspillere
Frie webbrowsere
Audio video-relaterede programmer til Linux
Linux Internet software
OS X Internet software
Windows Internet software
FALN

FALN har flere betydninger:
 Fuerzas Armadas de Liberación Nacional (Puerto Rico) – Puerto Ricansk terrorgruppe
 Fuerzas Armadas de Liberación Nacional (Venezuela) – Venezueleansk guerilla-organisation
Fuerzas Armadas de Liberación Nacional (Puerto Rico)

Fuerzas Armadas de Liberación Nacional (FALN) (dansk: Væbnede styrker for national befrielse), var en hemmelig Puerto Ricansk paramilitær organisation, som gennem direkte militæraktioner advokerede for komplet frihed for Puerto Rico.
 
Fra 1974 til 1983 var FALN ansvarlig for 130 bombeangreb på USA-mål.

Det amerikanske bureau FBI har klassificeret FALN, som en terrororganisation.

Se også 
 Fuerzas Armadas de Liberación Nacional (Venezuela)

Terrorgrupper
BMW E34

BMW E34 var chassiskoden for BMW 5-serien fra 1988 til 1997.

Modellen efterfulgte BMW E28 i 1988. Sedan modellen blev afløst af BMW E39 i 1995, og stationcar modellen i 1996. Dog fortsatte 518g modellen indtil februar 1997.

Historie 
 1988: Introduktion af E34 sedan som 520i (129hk), 525i (170hk), 530i (184hk), 535i (211hk), M5 (315hk) og 524td (116hk).
 1989: Programmet udvides med den 4-cylindrede 518i (113hk).
 1990: 520i og 525i får 4-ventilet topstykke, hvilket øger effekten til hhv. 150hk og 192hk.
 1991: 524td (116hk) erstattes af 525tds (143hk). Stationcar (Touring) introduceres med samme motorer som sedan modellen. Effekten på M5 øges til 340hk.
 1992: Introduktion af de 8-cylindrede 530i (218hk) og 540i (286hk).
 1993: 535i (211hk) bortfalder. Ny 525td (116hk).
 1994: Effekten på 518i øges til 116hk.
 1995: Sedan modellen afløses af E39.
 1996: Ny stationcar.

Billeder

Motorer  
Benzinmotorer

Dieselmotorer

Alpina

Kilder, fodnoter og eksterne henvisninger 

 E34-Wiki 

E34
Øvre mellemklassebiler
Biler introduceret i 1988
Biler fra 1980'erne
Biler fra 1990'erne
Baghjulstrukne biler
Stationcars
Tidsmaskinen

Tidsmaskinen er en roman, skrevet af science fiction-forfatteren H. G. Wells. Den udkom første gang i 1895.

Der er lavet flere hørespil og filmatiseringer, deraf to film på baggrund af bogen, 1960-udgaven og en ny fra 2002. I 1960-udgaven er det Rod Taylor, der spiller rollen som opfinderen og i 2002-udgaven er det Guy Pearce.

Handling 

Opfinderen George lever i London ved århundredeskiftet. Efter hans kæreste dør, forsøger han forgæves at redde hende ved hjælp af sin tidsmaskine, men det er ham ikke muligt. I frustration flygter han til fremtiden, først besøger han England under 1. verdenskrig, derefter hopper han 40 år frem og havner lige midt i 3. verdenskrig, minutter før en atombombe sprænger London i luften. Han får startet tidsmaskinen i sidste øjeblik og bliver derved reddet, men trykket slår ham dog omkuld så han først vågner mange timer senere, da tidsmaskinen har bevæget sig over hundrede tusinde år ud i fremtiden.

Der møder han et mærkeligt folk, som han sætter sit liv på spil for at redde, for dette folk bliver jagtet af noget farligt, og der er intet de kan gøre ved det. George ødelægger tidsmaskinen, men redder folket, og bliver ved dem. 

Litteratur i 1895
Romaner fra England
Minas Gerais

Minas Gerais (MG) er en brasiliansk delstat, placeret i den sydøstlige del af landet i regionen Sudeste. Hovedstaden hedder Belo Horizonte.

Delstater i Brasilien
Aftenbakken (Gentofte Kommune)

Aftenbakken er en gade i Vangede, Gentofte Kommune, Region Hovedstaden.

Faktuelle vejdata 

Vejen forløber fra Vangedevej 182 – Dalstrøget 32.

Vej-id 
1570002

Vejnavnets oprindelse og historie 
Aftenbakken er anlagt i 1926. 

Navnet er konstrueret og er uden egentlig tilknytning.

I 1974/75 blev kørebanen udvidet fra 5,0 meter til 6,4 meter.

I 1935 overgik vejen til offentlig vej.

Gader i Gentofte Kommune
Ahlmanns Allé

Ahlmanns Allé er en allé i Gentofte Kommune, Region Hovedstaden.

Faktuelle vejdata 
Vejen forløber fra Strandvejen 201 til Gersonsvej 28.

Vej-id 

1570007

Vejnavnets oprindelse og historie 

Ahlmanns Allé er anlagt i 1901.

Oprindelige navn Ths. J. Ahlmanns Allé. Ved udstykningen af Ny Hellerup, de sydligste arealer af Øregård, lod ejeren, grosser D. H. Ohlsen, denne vej opkalde efter sin svigerfar, købmand Thomas Jørgen Ahlmann (1814 – 92), ølbrygger og købmand og meget mere i Fredericia.

I 1958 overgik vejen til offentlig vej.

Gader i Gentofte Kommune
Suffolk

Suffolk er et county (omtrent svarende til et amt) på halvøen East Anglia i Østengland.

Det grænser op til Norfolk i nord, Cambridgeshire i vest og Essex i syd. Det samlede befolkningstal er ca. 709.300.

Det har et areal på 3.801 km².

Mod øst bliver en stor del af Suffolks sandede kystområder hastigt eroderet. Mod vest består de lavtliggende jorder primært af ler og kalk fra kridttiden.

Byer 
Hovedbyen (county town) er Ipswich. I købstaden Bury St. Edmunds blev Magna Carta (det berømte engelske frihedsbrev mod enevælden) udformet i 1215.

I byen Leiston ligger den kendte reformskole Summerhill, grundlagt af A.S. Neill i 1927.

Berømtheder fra Suffolk 
Malerne Thomas Gainsborough og John Constable, skuespillerne Bob Hoskins og Ralph Fiennes, Sanger/Sangskriver Ed Sheeran.

Morderen Stephen Wright (Kvæleren fra Ipswich), der i 2006 myrdede fem prostituerede.

Væsentlige historiske steder 
Sutton Hoo, gravsted fra det 6. århundrede for angelsakserne.

Slottet i Framlingham, grundlagt i det 11. eller 12. århundrede.

Eksterne henvisninger 

 Om Suffolk 
 Turisme
Dansk MultiSport Forbund

Dansk MultiSport Forbund (DMSF) er et specialforbund under Danmarks Idræts Forbund (DIF). Det er en sammenslutning af Dansk Triathlon Forbund og Dansk Moderne Femkamp Forbund. DMSF blev optaget i DIF i 1990.
Forbundet har 47 medlemsklubber med i alt 2.464 medlemmer.

Eksterne henvisninger 
 Om Dansk MultiSport Forbund på DIF's hjemmeside 

MultiSport Forbund
Signe Tillisch

Signe Tillisch er en lokal dansk æblesort tiltrukket af kernesået plante af kammerherre og herredsfoged Tillisch fra Bjerre ved Horsens i 1866. Han opkaldte senere træet efter sin datter klosterfrøken Signe Tillisch. Senere kom træet som potteplante til herregården Rosenvold ved Vejle Fjord. En anden ikke ligeså udbredt historie går på at Herren til Rosenvold lensgreve August Rantzau til Rosenvold har sået en kerne fra en fin bordfrugt(Signe Tillisch skulle fysisk ligne en Italiensk Vinter Kalvil) efter et selskab hos herredsfoged Tillisch i Bjerre. Modertræet er så senere plantet ud i frugthaven på Rosenvold.

Træet er sundt, har kraftig og vækstform, kan blive gammelt og stadig bære fint. Er modtagelig for skurv. Vokser bedst i varm og let jord.
Frugten er stor, bred og kantet. Huden er tynd glinsende og fedtet og farven varierer fra det grønne over mod det gule. Solsiden kan blive orange hen mod det lakrøde, og frugtkødet grøn-gulligt med stor saftfylde. Smagen er karakteristisk med stor aroma. Frugten plukkes hen mod 1.oktober og kan holde sig til jul. Selvom æblet er et pragtfuld spiseæble og bordfrugt er det samtidig meget anvendelig i madlavningen. Såvel til grød som til marmelade og i bagværk og desserter.
Den kan med fordel podes på svagt voksende grundstamme for at fremskynde frugtsætningen. Fremragende til espaliering.

Æbler
Spiseæble
Drageløberen

Drageløberen (originaltitel: The Kite Runner) er en afghansk/amerikansk film fra 2007, baseret på den afghanske forfatter Khaled Hosseinis bestseller af samme navn fra 2004. Filmen er instrueret af Marc Forster med manuskript af David Benioff.

Medvirkende
Khalid Abdalla (Amir),
Homayoun Ershadi (Baba),
Zekiria Ebrahimi (unge Amir),
Ahmad Khan Mahmoodzada (unge Hassan),
Shaun Toub (Rahim Khan),
Nabi Tanha (Ali),
Ali Dinesh (Sohrab),
Atossa Leoni (Soraya)

Eksterne henvisninger 
Dansk hjemmeside 
Officiel hjemmeside 
 

Film fra Afghanistan
Film fra 2007
Dramafilm fra USA
Film baseret på bøger
Langelandsfestival

Langelandsfestival er en musikfestival, der afholdes hvert år i uge 30 på en række marker ved Rudkøbing og ud mod Det Sydfynske Øhav. Langelandsfestival blev grundlagt i 1991 af Troels Hersom, der solgte festivalen til Allan K. Pedersen i 2006, efter festivalen var løbet ind økonomiske problemer. I 2020 fejrer festivalen sit 30 års jubilæum.

Sloganer 
Langelandsfestival har i årenes løb benyttet forskellige slogans i sin markedsføring, hvoraf "Danmarks største havefest" og "Danmarks største familiefestival" nok vækker størst genklang. I 2018 har festivalen brugt sloganet: "Festival for alle" for at illustrere, at man mener at kunne tilbyde festivaloplevelser til mange forskellige slags mennesker.

Musik & scener 
De to hovedscener på Langelandsfestival hedder Store Scene og Møllers. Der er også mindre scener i Bodegaen og Skibaren. Musikprofilen for festivalen har varieret gennem årene, da der har været udenlandske kunstnere som Lisa Ekdahl og Michael Bolton - mens man i 2018 har valgt at satse på danske kunstnere, der kan levere et stærkt live-show.

De enkelte år 
 Langelandsfestival 2010
 Langelandsfestival 2011
 Langelandsfestival 2012
 Langelandsfestival 2013
 Langelandsfestival 2014

Eksterne henvisninger 

 Langelandsfestivals officielle hjemmeside
Garfield 2

Garfield 2 er en film fra 2006. Garfield og Futte tager til England, hvor Garfield kommer til at bytte plads med den royale kat Prins, som lige har fået et kæmpe slot. Garfield nyder sit nye liv i sus og dus, selv om de mange penge også skaffer ham fjender, der meget gerne vil rydde Garfield af vejen.

Skuespiller 
 Breckin Meyer som Jon Arbuckle
 Jennifer Love Hewitt som Dr. Liz Wilson
 Gregg Berger som Odie the Dog
 Billy Connolly som Lord Dargis
 Bill Murray som lægger stemme til of Garfield
 Tim Curry som lægger stemme til of Prince
 Bob Hoskins som lægger stemme til of Winston
 Ian Abercrombie som Smithee
 Roger Rees som Mr. Hobbs
 Lucy Davis som Ms. Abby Westminister
 Rhys Ifans som lægger stemme til of McBunny
 Oliver Muirhead som Mr. Greene
 Vinnie Jones som lægger stemme til Rommel
 Joe Psomquale som lægger stemme til Cluadus
 Jack Black som Orson, Booker og Wolf

Se også 
Garfield: The Movie

Referencer

Eksterne henvisninger 
 Garfield.com – Den officielle Garfield-side.
 

Amerikanske film fra 2006
Film baseret på tegneserier
Animationsfilm fra USA
Hilde Wohlgemut

Hilde Wohlgemut er en fiktiv person i TV krimien ”Apotekeren i Broager”
spillet af nu afdøde Meta Nielsen fra Broager.

Hun var en form for Miss Marple en fiktiv amatørdetektiv. 

Krimi serien er lavet og instrueret af  Esben Høilund Carlsen der er født i Broager og første gang udsendt fra TV Syd i slutningen af 1983.

Serien blev senere vist landsdækkende i 1985.  

Hilde Wohlgemut holdt konstant øje med Broager Apotek som en form for Miss Marple.

Oprindeligt var Hilde Wohlgemut en birolle, der udviklede sig.

Som tak for sin rolle fik hun den ære at komme på Broager Apoteks receptkuvert.

Receptkuverten med Meta Nielsens underskrift findes nu på Dansk Farmacihistorisk Fond i Hillerød på adressen Milnersvej 42. 

Fiktive personer fra Danmark